"Әйдәгез әле бу легоны ачып карыйк" - ютубта татар балалары өчен анбоксинг-канал ачылды (ВИДЕО)

	Ютуб видеохостингында кызыклы эксперимент: Selam Meryem исемле кулланучы кечкенә кызы белән татарча тапшырулар яздыра башлаган. Видеоларда "1 долларга лего алып буламы? Нәрсә ул hatchimals?" кебек сорауларга бергәләп кызыклы җавап эзлиләр. "Балаларыгыз безгә кушылсыннар, татар телен бергәләп көннән-көн өйрәник!" дигән максат куя проект авторлары.	 Видеоблогингта теге яки бу уенчыкны, киемне, аппаратураны тартмасыннан ачып күрсәтү аерым бер жанр булып китте. "Анбоксинг" диләр аны, ягъни коробкадан чыгару тамашасы. Бу алым әлеге видеоларда да кулланган.  Әлегә ике видео чыкты. "Матбугат.ру" бу роликларның караулар санын белеште. Әле күп түгел икән, берән-сәрән генә. Һәрберегез балаларыгызга бу видеоларны күрсәтсәгез, алар татарча да сөйләшә башлар һәм ютуб агрегаторларын татар теленә бергәләп борырбыз.    
	---	
Матбугат.ру

	№ --- | 13.03.2019	


